کُلہُم پٲٹھۍ چھِ مثنوی منز شے کردار، مول،مصطفےٰ ، مُصطفےٰ سٕنز موج، فاطمہ ، لیلےٰ۔قصٕس چھِ ترے کو نج مُصطفےٰ یُس لیلےٰ یہ ہُند عاشق چھُ، لیلےٰ یۅسہٕ مُصطفےٰ سٕنز معشوق چھے،مول ،موج تہٕ بینہ،یِم جہادٕکِس حقس منز چھِ ، ٲخرس پٮ۪ٹھ چُھ اَتھ ترکو نجل دٔلیلہ منز پرتھ کُنہ کو نجُک کردار پنُن پنُن مقصد پراوان ، اماپوز اَمہ ترکو نجل دٔلیلہ ہُند عنوان چھُنہٕ منہٕ مون، شاید چھنہٕ شٲعرن شعوری طور، اَتھ خٲطرٕ دِلچسپ عنوان ژھارنٕچ کو شش کٔرمٕژ۔ وۅنۍ گو 1969ءمنز اوس عارف صٲبن اَتھ "شانِ مومن " ناو تھوومُت تہٕ اَمی ناوٕٲسن شایع تہ کٔرمٕژ۔ ترُکو نجل قصٕکۍ سٲری کردار چھِ اَلہٕ پلہٕ کُنہ سٕے سوتھرس پٮ۪ٹھ وۅتلان یودوَے زَن مصطفےٰ قٕصُک ہیرو چھُ تہٕ لیلےٰ ہیروئن ، تاہم چھِنہٕ تِہندۍ کردار زور دارپٲٹھۍدویمٮ۪ن کردارن ہٕندِ کھۅتہٕ تھود وۅتلِتھ ہیکۍ مٕتۍ ، اتھ ہیکہ شاید یہ تہ وجہ ٲسِتھ زِ دٔلیلہ ہُند مرکزچھُ جہاد تہٕ جنسی عشق چھُ ہیرو سٕندِ حیثیتہٕ لعنہٕ طعنہٕ تہٕ پامہٕ و وترِ سٍتۍ گۅڈَے کمزور، ڈیول ،پول تہٕ ناپسندیدٕ بنان۔ بییِس کُنہٕ ہس ہے گٔژھۍ زِمثنوی ہٕندِس روایتی طرزِ اظہارس بُتھ پھِرِتھ ما چھے مرزا عارف سٕنز یہ دٔلیل مثنوی ہٕندِس وانگس منزیِوان ، یہ ماچھے محض اکھ زیٹھ أکۍسٕے بحرِتہٕ وزنس منزلٮ۪کھنہٕ آمٕژ نظم؛وۅں گو اَمہ قبیلچہ واریاہ لۅکچہ مثنوۍیہ چھے ضروٗر اَسہ نِش موجود تہٕ یِمن بہرحال مثنوۍ یے وننہٕ یوان چھُ تہٕ یِمو منزٕ کٔہۍ یا مرزا عارف سٕنزِاَمہ مثنوی پتہٕ لٮ۪کھنہٕ آمٕژ چھے۔